hu en hu en hu hu hu hu hu hu hu hu hu hu hu hu hu hu hu en hu hu hu hu hu en pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de fr de fr de hu hu de hu hu zh hu ko hu hu hu hu hu hu
Vecsei Pálinka - Bérfőzés modern technológiával
Szerettük a pálinkát. Most a jó minőségű pálinkát szeretjük.
Szívesen ittunk pálinkát, majd főzettük is saját gyümölcsből, saját cefréből. Idővel egyre jobban kezdett érdekelni bennünket, hogy miként lehet igazán jó minőségű pálinkát készíteni. Szakemberek tanácsát kértük ki, a szakirodalmat olvasgatva tanultuk a cefrézés mikéntjét. Sok munka rejlik mögötte, ezt csak azt tudja igazán, aki már készített cefrét, főzetett pálinkát. Minden fáradozást megér azonban egy-egy korty abból a pálinkából, amit a sajátunknak mondhatunk és az a büszkeség ami akkor tölt el, amikor vendégeinket „saját pálinkával” tudjuk megkínálni.
A pálinka iránti tiszteletünkből és szenvedélyünkből született meg 2014-ben a Vecsei Pálinkafőzde.
2017. augusztus 10. óta szolgálatba állítottuk a 150 literes főzőüstünket, így már 80 liter cefre lepárlását is el tudjuk vállalni. Amikor a második főzőüst beszerzése mellett döntöttünk, akkor az volt a célunk, hogy
főzdénkben kisebb mennyiségű cefre kifőzetésére is legyen lehetőség (Bonyhád és környékén egyedülálló módon)
rövidebb határidőkkel tudjuk vállalni a megbízásokat
és ezek által még több elégedett ügyfélre tegyünk szert. Több bérfőzdében – gazdasági okokból – úgy oldják meg a kis mennyiségű cefrék kifőzését, hogy az ugyanolyan gyümölcsből készült, hasonló minőségű cefréket összeöntik és a cefre mennyiségének arányában adják ki az elkészült pálinkát a bérfőzetőknek. Mi ezt a módszert nem tartjuk helyénvalónak, ezért nem alkalmazzuk. Tőlünk mindenki azt a pálinkát kapja, ami az általa hozott cefréből készült. Az új üst – a nagy, 300 literes üsthöz hasonlóan – a miskolci Hagyó Kft. kiváló minőségű terméke.
Bérfőzés mellet egyéb szolgáltatásokat is nyújtunk főzetőinknek.
A bérfőzést mint fő tevékenységet végezzük üzemünkben. Ez a cefre átvételétől a kész pálinka kiadásáig való munkát foglalja magában.
A cefre a főzde területére szállító járművön érkezik (ha nem áll rendelkezésére megfelelő szállítóeszköz, igénybe veheti cefreszállítás szolgáltatásunkat). A főzőmester a hozott anyagot megvizsgálja, majd papíron rögzíti annak mennyiségét és a gyümölcs fajtáját.
A cefreszivattyú megkímélése érdekében, az alapanyagot beszivattyúzás előtt szűrőrostán átengedjük. Eltávolításra kerülnek a magok és az esetleges idegen anyagok. Ezután szivattyú segítségével a cefre néhány perc alatt a tárolóedényből a főzőüstökbe kerül, mely főzésenként minimum (80 – 180 liter), maximum (190- 360 liter).
A lepárlás a cefre mennyiségétől függően a 150 literes elektromos üzemű vagy a 300 literes gázüzemű berendezésünkben történik.
A felfűtési szakasz után, az alkohol és a víz elegye kilép az üstből és a páracsövön keresztül a finomító oszlopba kerül. Itt tányérok segítségével finomodik a párlat, az alkohol-aroma koncentrációja mindig a lehető legoptimálisabb, innen újabb páracsövön keresztül a véghűtőbe jut.
Víz segítségével hőcserélőn keresztül a pára teljesen folyékony halmazállapotúvá válik. A felmelegedett hűtővíz ezután egy gyűjtőtartályba kerül. Innen egy szivattyú segítségével felhasználható a berendezés tisztítására. Ennek köszönhetően nem keverednek a különböző főzetek.
A véghűtőből kilépő alkohol egy szűrőn folyik át, ami felfogja a lepárláskor keletkező, nem kívánatos kozmaolajokat.
Talán az egyik legfontosabb szakasza a teljes folyamatnak. Itt van lehetőség az elő- és utópárlat elválasztására, egy úgynevezett mintavevő eszköz segítségével. A szerkezet 1 cl párlatot adagol egy pohárba, amit érzékszervi vizsgálatnak lehet alávetni. Fontos a megfelelő frakcionálás, mert az elő- és utópárlat nagy mértékben ronthatja a pálinka minőségét.
Amennyiben a középpárlat frakciójánál tartunk, úgy a párlatot a szeszmérőgépre engedjük, ahonnan gravitációs úton egy annak felfogására alkalmas gyűjtőedénybe folyik.
A párlatot szűrt és tisztított vízzel a főzető által kívánt alkoholfokra beállítjuk, majd saját edényzetébe töltjük. A kísérő okiratok kiállítása és fizetés után a főzető a pálinkájával távozhat.
Segítünk a szállításban annak, aki másképpen nem tudja eljuttatni cefréjét a főzdénkbe!
Szállítást csak személyes megbeszélés alapján tudunk vállalni!
Szállítás Bonyhádról illetve a közeli településekről történhet.
Nagy örömünkre szolgál, hogy bérfőzetőink körében egyre népszerűbb ez a szolgáltatás. Sokan szkeptikusan nézegetik a berendezést, de a visszajelzések mindig pozitívak, aki egyszer próbálta, szinte biztos, hogy legközebb is kérni fogja az „érlelést” hiszen ez az eljárás valóban azonnali fogyasztásra alkalmasság teszi a pálinkát.
Az ultrahangos tisztító gáztalanítja a frissen kifőzött pálinkát, így segíti elő a beérési idő lerövidülését.  A kezelt párlatot már nem kell szellőztetni, olyan lesz, mintha már hónapok óta érlelődött volna, letisztul, simább lesz, harmonikussá, selymesebbé válik.
Ezzel az eszközzel a gyümölcs illetve a cefre cukortartalmát tudjuk megmérni. Segítségével eldönhető, melyik gyümölcsünk érett már meg a cefrekészítésre vagy melyik gyümölcsből érdemes nekiállni a pálinkakészítésnek.
A refraktométer üveg lapjára pár csepp cefrét csepegtetve azonnal megtudhatjuk, hol tart a cefrénk az erjedésben. Optimális esetben a cukortartalom fokozatosan csökken, míg az alkoholtartalom nő.
A refraktométer automatikus hőmérséklet korrekciót végez.
Leolvasást két skáláján végezhetünk, az egyik a cukorfok a másik pedig a várható alkoholfok.
Mérési tartomány: 0-40 Brix
Ezt a szolgáltatást csak üzemünkbe hozott anyagra végezzük.
A gyümölcs aprításának, pépesítésnek célja a gyümölcs szöveteinek szétroncsolása, a sejtekbe zárt erjesztő anyagok feltárása azért, hogy a gyümölcscukor gyorsabban tudjon alkohollá alakulni.
Nem kell otthon vesződnie a gyümölcs aprításával, hozza el hozzánk, segítünk!
Az általunk használt gyümölcsaprító nem csak darabolja, hanem pépesíti is a gyümölcsöt. A kemény gyümölcsökkel – mint az alma vagy a birs – is könnyedén elbánik.
Ez a szolgáltatásunk ingyenes.*
A szolgáltatás igénybevételéhez időpont egyeztetés szükséges!
*A gyümölcsaprítás árát leszámítjuk a pálinkafőzés díjából (amennyiben nálunk főzeti ki pálinkáját).
A csonthéjas gyümölcsöket (pl.: meggy, cseresznye, szilva, barack) magozni célszerű, mert a magokból nem kívánatos anyagok oldódhatnak ki, amelyek többek között keserűmandula ízt okozhatnak.
Akinek otthon nincs kapacitása a gyümölcs magozására, annak két lehetőséget tudunk ajánlani telephelyünkön.
DELTA Zero Inox profi gyümölcs magozó
A gép teljes egészében rozsdamentes acél AISI 304.Alkalmas meggy, szilva, barack és cseresznye magozására. Hatékony a berendezés gyümölcslekvár, gyümölcspálinka vagy gyümölcsbor készítéséhez, szükség esetén mindenfajta gyümölcs kimagozására. Különválasztja a gyümölcsrostot a gyümölcs magjától. Előkészíti a gyümölcsöt a cefre, lekvár, ivólé, nektár feldolgozásra. Az egyedi perforáció nem engedi át a szárat és a csumát, így szárral szedett gyümölcs esetében is hatékonyan működik. Rostélyméretek 0,6mm-12mm-ig. A 3mm általában meggyre és cseresznyére alkalmas. A 6mm-t barack magozására ajánljuk
A nyers gyümölcsöt a garatba töltjük és ezen keresztül a beépített magozó dobba kerül, ahol a forgó magozó tengely a magról lenyúzza a gyümölcshúst és a szűrődobon keresztül a lé csatornán át a cefre vetőcsövön keresztül folyik ki a magozott gyümölcs. A magok a szűrődobból folyamatosan a magkidobó nyíláson át távoznak
Kész cefre esetén kézi erővel az adott gyümölcsnek megfelelő méretű rostán való átszűrést.
Gépi magozás díja 1.500 Ft / óra  (400 kg / óra).
A rostán való szűrés díjtalan (amennyiben nálunk főzet).
7150 Bonyhád,  Rákóczi utca 87.
74 / 450 910
20 / 335 20 12
74 / 450 469
20 / 335 20 12
20/ 225 71 03
Követhet minket a Facebookon is: